
Выходит в каждый четверг, 


Редакция и администрация в Крыниці. - 


Будме осторожны 
в выбор! газет и книжок до читаня. 


Пише ся и говорит много о том, штобы 
як найбольше читати книжок и газет, бо то, 
як гварят — наукы огень не спалит ани вода 
не забере. 

Добре и с користю ест читати книжкы и 
газеты, але треба все подумати, што маме чи- 
тати и яка то книжка, котру подсувают нам 
наши мнимы приятелі. 

Книжка и газета мае величезный вплыв 
на мысли и розумоване человіка. Вплыв тот 
ест так великый, же без ошибок можна опреді- 
лити способ думаня якойси одиницы, як ся 
знае, якы книжкы она читат. Знают о том 
вплыві книжок и газет люде, знают о том и 
украинцы, котры масово присылают за дар- 
мо книжкы и газеты на лемковскы села. 

Г-н. К. Ганасевич, дыроктор Ревизийного 
Союза Рускых Кооператывов во Львов! помі- 
стил в 5-том числі Кооператывного. Вістника 
с 1. мая т. р., выказ украинскых газет, якы вы- 
дає ся за церковны гроши. Єст их аж 13. Тых 
13 газет розсылат ся масово по наших селах, 
а многы священникы украинцы впыхают их 
на силу своим парохиянам. Читаючи такы га- 
зеты, наши люде забывают поволи своє рус- 
ке имя зачинают называти ся украинцами, 
хоц не знают, в чом заключат ся идея .украи- 
низма. 

Перед такыма книжками и газетами ува- 
жаме за потребне остеречи наших читателей, 
бо книжкы тоты и газеты вводят в наши горы 
зваду и розділ. Люде зачинают ся ділити на 
партии, смотріти на себе волком и при якой- 
нибудь случайности вадят ся и спорят. 

Для селянина найважнішом книжком и 
газетом повинна быти лєктура господарча. 
Як обробити свою ниву, штобы вытягнути с 
ней як найбольше користи, як ховати свою 
худобу, якы гатункы зерна и трав сіяти на 
своих полях, як провадити сад, як соргани- 
зовати продаж и купно товаров сельского го- 
сподарства и промысловых товаров — то ві- 
домости, якы повинен мати каждый хлоп, Ес- 
ли хоче быти дорым газдом и не зазнати бі - 
ды. 

Маючи тоты відомости и приміняючи их 
практыці хлоп стане ся силом, котрой никто 
не осмілит ся легковажити. Он втотчас вы- 


полнит знаменито свои национальны и граж- 
данскы обовязкы и побудує сильный фунда- 
мент для житя своих наслідников. 

Єсли днеска єст ище біда на селі, то лем 
прото, же селяне на загал за мало мают відо- 
мостей и знаня, як належит провадити сель- 
ске господарство. :Сіют- много такых рослин, 
котры дают малый хосен, не доціняют значе- 
ня добрых лук и пасовиск и што найважніше, 
легковажат собі продаж рольных продуктов 
и купно товаров промысловых.. 

Прав! кажде сельске господарство продае 
яйца, сыр, масло и т. д. и ніт ани одного гос- 
подарства, котре бы не куповало всілякых то- 
варов с міста, Хлоп ховат куры, продає яйца 
и б1дуе, а тот, котрый не має кур, лем скупуе 
яйца по селах и высылат их за границу — 
робит добры интересы и доходит до маєтку. 
Так само до маєтку доходят гандляры худо- 
бом, свинями Ии другыма продуктами 
ского господарства. Чи тото не повинно отво- 
рити очи хлопа? Чи на селі не можна бы бы- 


сель- 


Адрес ‚„Лемко“ Крыница. 


Ра т. 


Пренумерата .в. краю: 

30 грошей місячно, 

80 28 квартально, 
1.50 19 полрочно, 
8 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., “№ сто- 
роны 60 зл., 1/4 стороны 35 зл., 
‘в стор. 20 зл., Ч ав стор. 10 зл.; 
оголошеня малы за 1 мм. 20 гр., 
в тексті 30 гр., перед текстом 
40 гр. При месячном и долшом 
оголошеню значна знижка. 


Конто чекове Нр. 404.155. 


ло утворити склепу, котрый бы всьо от хлопа 
заберал и высылал гуртовням и за его труд 
платил хлопу добру ціну? Чи также не дало 
бы ся спроваджати гуртом для цілого села 
штучны навозы, рольничи знаряды и всі про- 
мысловы товары, якых село потребує и такым 
способом придбати тоты товары дешевше 
без оплаты дорогого посередника? Напевно 
и одно и друге и всьо даст ся на селі зроби- 
ти, бо „громада — то великый человік“, але 
потреба, штобы каждый хлоп мал потребны 
ему господарчи знаня, штобы он читал госпо- 
дарчи книжкы и старался провадити .своє го- 
сподарство ведля рад поданых в тых книж- 
ках. 

Хлоп не потребуе политыкы, для него 
найлучшом политыком буде полный сыпанец, 
красна худоба и сознане, же труд его рук при- 
носит користь родині, селу, народови и дер- 
жаві. 

Такы книжкы и газеты, котры учат хло- 
па провадити сельскы господарства и орга- 
низовати економично село, повинни украша- 
ти его хату, а вс! инши, якы вводят политыч- 
ны звады и незгоду, повинен хлоп вышмари- 
ти с хаты. Читати треба, але треба знати, што 
читати! У 


аа АСЕ ХО М ЬА. СН лай по. ВАР ево арк Зала пов НИР Ва 
Франция оголосила себе властительком Антарктыды. 


Антарктыдом называют землі положены 
на полудневом бігуні. Землі тоты сут покры- 
ты ледами и снігами, котры николи не тают. 
От давна люде старали ся збадати, як великы 
сут тоты землі и чи могут ся стати придатны 
для человіка. Учены твердят, же в глубинах 
тых земель могут находити ся рижны копали- 
ны. Часть земель ,,Антнрктыды“ была збада- 
на ище в р. 1840 через францускых подо- 


рожников. Француске правительство выдало 
тепер закон, в котром оголосило, же Франция 
ест властительком той части Антарктыды. 
Землі прилучены до ранции носят назву „Зе- 
мля Аделии“. Земля тота може быти придат- 
на, яко жерело копалин и яко місце посадкы 
для самолетов. Тепер на землях тых ніт лю: 
дей. 


Угода англицко-ирляндска. 


От б-ох літ вадит ся Ирляндия с Англи- 
ом. Аж дня 25. квітня подписано угоду меже 
обома’ тыма народами. Угода регулює жите 
господарче меже Англиом и Ирляндиом, а 
также справу обороны. Ирляндия має помо- 
чи Англии в заосмотреню єй в провиянты, а 


Англия даст Ирляндии помоч в воєнных мате- 
риялах. 

Дня 31. мая отбудут ся в Ирляндии вы- 
боры першого презыдента на основі новой 
констытуции. Сподвают ся, же презыдентом 
дуде выбраный д-р Гиде, котрого кандыдату- 
ру поддержат сторонникы де Валеры, 


Стр. 2. 


Др. Ярослав Сьокало 
адвокат в Горлицах. 


„Голос розваги чи голос ложи и клеветы. 


В львовской газеті Земля и Воля число 10. 
из 1938 р. появилась допись якогось „Янич- 
ка“ под заглавием: „ро незгоду в одном се- 
лі — голос розваги“, котра описує. справу 
склепу в селі Смерековци горлицкого повита. 

Понеже то уже друга допись той газеты, 
котра ложно и односторонно насвітлює тую 
справу, а обі дописи обшмаряют мене рядом 
грязи и клеветы, для того я рішил ся написати 
пару слов и пригадати панам Ольшанскым и 
разного рода Яничкам гдеякы факты, котры 
причинят ся до поясненя того, што діє ся те- 
пер в Смерковци и длячого оно ся так де, а 
независимо от сего, ришил ся я редактора, ко- 
трый безкрытычно печатае ложны дописи по- 
тягнути до отвічательности перед державным 
судом за обиду чести. 


ЯК ОСНОВАНО СКЛЕП В СМЕРЕКОВЦИ. 


Перед веце як роком селяне села Смере- 
ковец рішили основати свой склеп, а штобы 
не наражатись на формальности, выдаткы и 
страту часу, звязаны с основанєм кооператы- 
ва, рішили склеп той основати при кружку 
Руского Рольничого Союза О-ства во Львові. 

Ділом тым занимал ся головно Димитрий 
Златыканич, человік сознательный, член вы- 
діла Руской Бурсы в Горлицах. 

Кружок Руского Рольничого Союза осно- 
вали лем для того, штобы под его фирмою 
могли основати склеп. До склепу приступило 
около 80. членов, а каждый мал зложити уділ 
в высот! 10. зл. Не всі зложили полный уділ, 
так што тым способом собрано капиталу лем 
около 500. зл. и тым капиталом як тоже лич- 
ным кредытом основано склеп. Львовска цен- 
траля РР. Союза ни основанем кружка, ни за- 
веденем склепу не интересовалась совсем, 
кромі сего, што полагодила формальности, 
звязаны в Старостві с основанєм кружка. 

Склеп розвивал ся на чудо добре, бо ціле 
село солидарно куповало в нем, а члены и не 
застановлялись над тым, чиєю власностию 
єст той склеп, бо статута РР. Союза никто им 
николи не указовал, и не пояснял, а своим 
здоровым, хлопскым розумом каждый розу- 
міл, што склеп ест власностию тых, котры 
зложили на него гроши и дали свою маєткову 
гваранцию. 


КОГДА ЛЮДЕ ПРОЗРІЛИ. 


Когда минул рок, а маєток склепу розви- 
нул ся до вартости около 2.000 зл приіхал из 
Львова из РР. Союза „ревизор“ на ревизию 
склепу. И тогда доперва при нагод! обрахо- 
ваня маєтку склепового и формальных діл 
кружка, выявилось, що справа власности май- 
на склепового не єст така проста як всім ся 
здавало и як тепер ище представляют єю па- 
ны Ольшанскы и розличны замаскованы Я- 
ничкы, бо по статуту о-ва Рускый Рольничий 
Союз, кружок того общества не має особо- 
вости правной, яко такый не може мати ма- 
єтку, а властителем цілого маєтку каждого 
такого кружка єст централя РР. Союза во 
Львові. 


ШТО ОТЖЕ РІШИЛИ И ЗРОБИЛИ. 


В виду того подавляюче большинство 
членов кружка, бо около 70. на загальне чи- 
сло 80. рішили основати судом зареестрова- 
ный кооператыв, на кооператыв той перенести 
цілый той маєток склепу и дальше склеп про- 
вадити под фирмою того кооператыва, одно- 
часно рішили дальше удержати кружок РР. 
Союза и каждого року приділити ему из ко- 

0 опеку над стариками. 


Маса волокытов, якы чим раз частійше 
заглядают до наших хат за прошеным хлі- 
бом, успособлят нас зде до каждого, кто ввой- 
де непрошеный до хати и просит милостыні. 
Причином такого неприхыльного наставленя 
для. подорожных ест велике число Волокы- 
тов - безроботных, котрьь здоровыхи сильны 
як дубы, не стыдают ся ходити по’ хатах и 
домагати ся помочи, часто в вызываюций 
способ. Также надоідат людям: велике число 
волочачих ся цыганок, перед котрыма не За- 
крывают ся двери. х 

Але кромі тых уйрикреных гостей" захо- 
дят до хат тихы, спокойны и несмілы ‘стари- 
кы, котры втратили уж силы. и не могут на 
хліб заробити; а ніт никого, ктобы отступил 
им у себе теплый кутик и лжицу теплой стра- 
вы. На лицах тых людей видно отпечаткы ну- 
жды и біды, одеж их планна, ‘а ‘они’змерзне- 
ны ходят по хатах и несміло протягают-руку, 
а за даный грош мовлят молитву. Тых ест на- 
правду жаль, над тыма повинно ся мати. ми- 
лосерде, нима повинен заопековати ся загал 
нашого населеня,, а передовсем заряды гро; 
мадскы и гминны. ры | 

Знаный мі ест самому случай, где оден 
добрый роботйик“сельскый, Ваньо М... с К... 
робил уцтиво так долго, покаль не опустили 
его силы. Літом косил людям травых,коничи 
и зерна, осеню и в зимі помагал молотити и 
всі брали єго охотно до молотильні, бо при- 
знавали, же барз добре подає до бубна сно- 
пы. Аж прийшла старость, а с ньом и утрата 
сил до роботы. Не маючи родины, почал Ва- 
ньо ходити по хатах и спал, где попало, аж 
помер при дорозі, где правдоподобно за- 
мерз. | 

`Такых Ваньов ест дост по селах. Олны 
ходят по хатах, а инши жиют при бідных ро- 
динах и бідуют и голодуют не меньше от пер- 
ших. Тыма повинна заопековати ся громада, 
або гмина. В буджеті каждой гмины перезна- 
чат ся поважны сумы на социяльну помоч и 
сумы тоты повинни быти с’ужиты в першой 
мірі на помоч для несчастных стариков и ка- 
лік даной місцевости. Тымчасом уряды гмин- 
ны в частых случаях не хотят знати о без- 
домных стариках и не опекуют ся нима. А 
преця, то святый обовязок каждого с нас по- 
дати им помочну руку. Тоты люде были до 
недавна` полновартостныма односельчанами 
и трудом своих рук причиняли ся до розвитя 
добра села. Днеска они стыраны роботом, не 
мают нич, але они робили на той святой землі 
— кормилиці и тота земля має им дати выго- 
ду и кусок хліба, на котрый они заслужили 
‘собі честно. 

Як тоту справу уняти, чи будовати вели- 
кы домы, оден, або два на цілый повіт, чи 
тыж кажда гмина побудує невеликый дом, ко- 
грый опалит и заосмотрит во всьо потреб- 
не для спокойного житя, то уж не справа га- 
зеты. Том справом повинни заняти ся уряды 
громадскы, гминны и повітовы, самоуправны 
и разом придумати способы, в якой формі 

`` обезпечити старость бездомных людей. 

Также не вс! гминны уряды впровадили у 
ебе заказ волочити ся по хатах каждого дня. 
Для волокытов и цыганок повинно ся также 
установити певны нормы, коли они могут хо- 
дити. По містах позваляют бідным ходити по 
хатах лем в суботу. Най же так само буде и 
по селах. Нехай и циганкы и волокыты мают 
свой день, а в инший нехай господар має спо- 
кой от непрошеных гостей. 

Кто направду потребує помочи, тым зао- 
пековати ся сердечно, а иншим ограничити 
кус свободу, бо тепер аж роит ся от всілякых 
непрошеных гостей. 


оператыва часть чистого зыску, штобы кру- 
жок мог существовати и дшствовати. Ріши- 
ли и зробили. Основали и зареєстровали ко- 
оператыв и приготовлялись на общом собра- 
ню кружка ухвалити ликвидацию склепу при 
кружку и перенятє єго на рахунок и заряд 
свого кооператыва. 

Зазначити належит, што цілу тую акцию 
с основанєм кооператыва переводил Дим. Зла- 
гыканич, той сам, котрый был основателем 
Кружка РР. Союза и склепу и котрый состо- 
ял предсідателем кружка РР. Союза. 

Около 10. членов кружка РР. Союза во 
глав! с Григорием Станчаком, Василем Васич- 
ком и Земляном, котры три были тоже чле- 
нами управы кружка и склепу, противились 
переведеню склепа на, кооператыв, хотячи 
дальше склеп провадити под фирмою круж- 
ка РР. Союза. 


МОЯ РОЛЯ В ЩЛОЙ ТОЙ СПРАВІ. 


ЕІ 


До половины місяца лютого 1938. г. ро- 
ля моя была лем така, што свого часу на про- 
сьбу Д. Златыканича ходил я пару раз в ту- 
тейше Староство о прискоренє легализаций 
кружка, а о основаню нового кооператыва и 
о наміренях ликвидации склепу при кружку 
РР. Союза довідал ся я от Д. Злат. доперва в 
половині міс. лютого, котрый просил мене 
приіхати в Смерековец и роз’яснити людям 
справу. 

Я поіхал в Смерековец, здае ся, 12. люто- 
го, а в сел! застал уже ревизора Ольшанского 
от РР. Союза, котрый приіхал на обще собра- 
не кружка РР. Союза созване на слідуючий 
день. Передовсем встрітил ся я с ревизором и 
старал ся ему пояснити, што если около 70. 
на загальне число 80. ‘членов склепу, хоче пе- 
реняти склеп -на кооператыв, то не можна ся 
тому спротивляти, бо большинство в такых 
случаях рішає, и легче ест пристосовати ся 
остальным десяти членам до большинства, як 
большинству до меншости и то так незначи- 
тельной. 

На все тоє „ревизор“ мені отвітил, што он 
по тое приіхал, штобы до того не допустити, 
не позволит склепу перебрати на кооператыв 
и не буде так, як схоче большинство смереко- 
вян а так, як приказує львовскый „центр“. 

Одночасно „ревизор“ поручил склепарю, 
штобы салю закрыл. 

Мимо сего до салі сошлась маса народа и 
я поучил всіх присутных о правных разницах 
меджи кооператывом а меджи кружком цен- 
трального общества, а одночасно всіх членов 
просил, штобы не розбивали солидарности в 
селі и єсли не удаст ся им спокойною и закон- 
ною дорогою перевести своих плянов, штобы 
дальше провадили склеп под фирмою круж- 
ка РР. Союза, допокаль не прийде отвітныї 
час, когда будут тоє мргли зробити без свар: 
кы и клопоту. 

В том самом часі господин ревизор соз- 
вал засіданє кружка РР. Союза и на нем ос-' 
нователя кружка и склепу и организатора ці: ` 
лого діла — Дмит. Златыканича завісил в 
правах члена, под предлогом, што будьто он 
дійствує на шкоду кружка. 

Когда слідуючого дня на созваном общем 
собраню ревизор хотіл предсідательство со- 
браня поручити Землянови, подавляюче боль- 
шинство собраных против тому енергично за- 
протестовало и не допустило до отбытя со- 
браня. 


(Продолжене слідує). 


Ф 


С о и 


Г а 


"со сыра робити“ 


Ч. 47. (204) 


2 = № К: 0" 


Старайме ся мати больше ярин. 


На загал по наших селах сіют и садят ма- 
ло ярин (зеленины). Зрізованец, чеснок, цы- 
буля и рідко грядка огурков — то всі ярины, 
встрічаны при сельскых господарствах. Ма- 
ючи так малый выбор зеленины, не може газ- 
дыня, хоц бы и уміла и хотіла нич доброго 
зварити, бо, як то гварят „гомілкы можна лем 
Прото тыж спис страв на 
селі ест барз невеличкый и праві такый сам во 
всіхёхатах. Ту грулі, там комперы, у третого 
бандурка, у иншого ище картофлі, або бара- 
болі, але у всіх смак оден и користь одна, бо 
картофлі во всіх своих назвах служат лем до 
запханя брюха, але’ силы не дают. Сут они 
кормом найбіднійших, а люде богатши ужи- 
вают их лем яко приправы и додаткы до дру- 
гых страв. 

На селі можна однак поправити справу 
кормленя, бо єст много рослин, котры вырос- 
нут там, где и картофлі, дают добры урожаи 
и ити в собі значно больше поживных час- 
тей. До такых рослин належат ярини (зелени- 
ва); як морков, карпелі, боб, физола, горох, 
цвикла, шпинат, огуркы, помидоры, редьковка 
и инши. 

Зеленина тота ест здоровым кормом, да- 


ючим силу нашим мускулам, бо она мае в со- 
бі т. зв. „витамины“ є. кормовы складникы, 
якы сут доконче потребны для нашого орга- 
низма. Управа зеленины заберат не дуже грун- 


ту, бо на одну родину выстарчит фалаток на 


15—20 метров широкый и якых 20 метров дол- 
гый. С такого невеличкого фалатка пола ко- 
ло хаты, а где сут куры, то кус дальше, от ха- 
ты, можна мати дост зеленины на цілый рок 
для цілой родины. 

Зеленину іме свіжу — переважно неваре- 
ну и втотчас єст найздоровша и найпоживній- 
ша, або квашену, сушену й марыновану. И 
одна и друга ест здоровым и смачным кор- 
мом. Прото тыж заслугуе вполні на тото, 
штобы заинтересовало ся ньом селянство. 

Люде на селі дбают рішительно за мало 
о власне здоровлє и там праві все чує ся та- 
кы слова: „што ест, тото ся с'іст, ніт часу на 
выдумкы, бо в поли жде робота“. Але власне 
тота робота в поли вымагат силы, а штобы 
мати силу, треба істи здоровы и поживны 
стравы. Тому и на ідло треба звертати увагу, 
бо оно ест фундаментом. здоровля нашого и 
наших дітей. 


РИН БО асар анс 


Што робити в загородах. 


Хто хоче мати в загород! всіляку зелени- 
ну, тот повинен передовсем добре грунт вы- 
чистити с всякого буряну и землю глубоко 
переорати, перекопати и груды розбити. 


Земля с натуры повинна быти богата в 
кормовы складникы, але помимо того повин- 
но ся дати под зеленину ище такы навозы, я- 
кых они потребуют. Под тым взглядом мож- 
на зеленину поділити на три групы, а именно: 


1) Зеленину листясту, с котрой іме листе, 
нпр. капуста, каляфиоры, калярепа, салата и 
т. д. и под тоту зеленину не треба николи жа- 
ловати стаенного навозу, 


н чс А е Еа ЗИВ $ Р АЕ | 
2) зеленину, с котрой іме овочи, нпр. фи- 


зола, горох, бобы, а также огуркы, дыні, по- 
мидоры и т. д. и под тоты рослины даєме по 
прошлорочном навозі стаєнном навозы пота- 
совы (штучны) и попел и 


З) зеленину, с котрой іме корені, як нпр. 
буракы, мӧрков, карпелі и инши, котры сади- 
ме по зеленині гороховой с доданєм компос- 
ту, або порохнячкы с лісов буковых. (Компост 
робит ся с господарскых отпадков, котры 
гниют на купі і творят порохнячку). * : 


\Порохнячку любят всі рослины, о особен- 
нэ отплачуют ся. за ню огуркы и ‘помидоры и 
тому повинно ся ю давати и под тоты росли- 
вы. 1, 

Знаючи, килько якой зеленины хочеме 
плекати, навозиме отвітно поле и ділиме на 
‚.ядкы,на котрых засіваме або садиме зеле- 
Нину. , | 

`Дальша робота буде ограничати ся до 
частого порушаня земл! меже рядами, усува- 
ня с грядок буряну и пересаджаня рослин, ес- 
ли окаже ся, же посходили за густо. 


Треба памятати также и о том, штобы не 
заросли травом и буряном тоты грядкы, с ко- 
трых выбрали мы розсаду. Бурян муеит ся ни- 
щити в цілой загороді. Грядкы: _ по розсаді 
треба отже перекопати и очистити добре с бу- 
ряну. При дадут ся они, єсли в червні захоче- 
ме засіяти дволітны квіткы, котры .на друг ЫЙ 
‚ ок на весну прикрасят нам загороды. 


повинен его выберати аж втотчас, 


Хр!н може дати добры доходы. 


Хрін, то ярина, на котру в наших сель: 
скых господарствах звертат ся мало уваѓы, 
а уж праві никому не прийде на мысель, што- 
бы его продавати. Тымчасом хрін ест ярином 
покупном, маючом добру ціну, бо ест его на 
рынках так мало, же спроваджат ся его с чу- 
жих краев. 

Тот брак хріну на рынках, а также факт, 
же можна его переховати в пивниці и же лег- 
ко дає ся перевозити, повинен заохотити се- 
лян до управы хріну. Вымагат он не дуже ро- 
боты, а користи даст больше, як зерно,. 
инша ярина. ) 

Хрін любит грунт добре знавоженый, але 
не можна давати навозу свіжого. Хрін садит 
ся на весну, але поле треба прогноити добре 
людскыма отходами и стаенным навозом в 
осени. Перед засадженем хріну треба’ грунт 
глубоко (45 цм.) переорати и перекопати ло- 
патом и добре очистити с буряну и пырею. 
Грунт любит. середный, не занадто глинястый, 
ани не пісковатый, притом ліпше росне‘над 


або 


‚раками, ставами и мочарами, бо любит, як ПО- 
вітре мокраве, переполнене паром. 


Садит ся его, краячи тонькы палочкы хрі. 
ну на кавальчикы, котры пд. обтертю остром 
шматом всаджат ся до зем. лі, уважаючи, што- 
бы тоньший конец был глубше, а грубший 
высше в землі. В часі літа треба все чистити 
поле с буряну и порушати землю меже ряда- 
ми. Оден ряд от другого треба давати на око- 
ло 60 цм, а хрін от хріна садити на 40 цм. В 


. літі, в половин! липня треба отгорнути коло 


хріну землю и скоро обтерти паличкы хріну 
остром шматом и на ново прикрыти земльом. 

Хрін выкопує ся в жолтні, коли уж листе 
пожолкне. Выберати треба всьо с маленькыма 
коренями, штобы не появил ся на другый рок. 
Выбраный хр!н сортуе ся и вяже в вязанкы. 

‚ Можна хрін оставляти на том самом міс- 
ци 2, а часом и пару літ. 

Хрін має добру ціну втотчас, як ест ров- 
ный, грубый и чистый. Прото тыж каждый 
коли “его 
паличкы сут отвітно грубы. 


Стр. 3. 
РНИИ ЗЕРНА ед 


Правны приписы в справі 
купна землі в пасі граничном 


Зарядженем Г-на Презыдента Р. П. о гра- 
ницах державы и на основі зарядженя Мини- 
стерства Справ Внутр. с 22. |. 1937. купно не- 
рухомого маєтку в пограничном пасі ест уза- 
лежнене от позволеня Уряду Воеводского. 
Нрипис тот не обовязуе однак по селах при 
купні меньше як одного гектара землі. На 
селі отже можна купити до 1 га землі без по- 
зволеня Воєводского Уряду. 

Практыка в той так важной для наших 
пограничных сел справі выказує, же в тых 
приписах правных ест люка, котрой не мож- 
на выполнити ани через анальогию, ани ин- 
шом интерпратациом. Через нерухомый має- 
ток розуміє ся землю и евентуально побудо- 
ваны на грунті господарскы будинкы. Як од- 
нак належит поступити, єсли ктоси купує 
тартак, млын, цегольню и т. д., котры стоят 
на грунті о пространстві не перекрачаючом 1 
гектар землі. Сут то с одной стороны будынкы 
промисловы, але лежат на грунті сельском, 
котрый ест меньший от 1 га, в виду чого про- 
даж их и купно не повинно подлягати огра- 
ниченям. 

Воеводство в той справ! звернуло ся до 
Министерства Справ Внутр. о’ ришене той 
справы, штобы в будучности знали всі, што 
им можна куповати без ограниченя, а на што 
треба мати позволенє властей. 


ПНА НОС од пех 
ОБЯВЛЕНЕ 


о покликаню подофицеров и рядовых резер- 
вы на войсковы вправы в р. будж. 1938/39. 


В році текучом будут покликаны на вой- 
сковы вправы тоты подофицеры и рядовы ре- 
зервы, котры достанут именны карты покли- 
каня. 

Покликаны на войсковы вправы магут с 
важных причин, як нпр. смерть, несчасте в ро- 
дині, або с инших незвычайных приключень 
одержати пересуненє часу отбытя войсковых 
вправ на час позднійший, як тот, котрый был 
назначеный в карті покликаня. В таком слу- 
чаю треба внести просьбу посредством Ста- 
роства до той Повітовой Коменды Дополнень, 
котра выставила карту :покликаня и то най- 
позднійше на 4 тыждні перед термином явле- 
ня ся на вправы. 

Близши информации сут поданы в обяв- 
ленях. 


ель Льва кны оон ЛЕНИ, 


Отличены Крестами Заслугы. 


В день Народного Свята 3 Мая отбыла ся 
в Новом Санчі торжественна декорация лю- 
дей отличеных Крестами Заслугы за заслугы 
на поли общественной и професийной дія- 
тельности. 

Декорации доконал в своєм габинеті в 
Старостві Г-н Староста Др. М. Лах. Серебря- 
ны Кресты Заслугы достали: Мария Рыхлико- 
ва, проф. Ромуальд Рогула и Мариян Ржимек 
с Нового Санча, а Также Франц. Свебоцкый, 
управитель школы в Барцицах и Антон Кмє- 
тович с Крыницы. Бронзовы Кресты Заслугы 
достали: Франц Целевич с Нового Санча, 
Алексий Громосяк с Крыницы - Села и Стан. 
Порт с Мушины. 


ПОМТЩАЙТЕ 
ОГОЛОШЕНЯ 


В ГАЗЕТ! „ЛЕМКО“, 


Стр. 4. 


Што чути в сви в краю 


Велике землетрясене в Турции. Перед 
двома тыжднями выступило в Анатолии в 
Турции землетрясене о небывалой сил!. Близ- 
ко 40 сел землетрясене знищило цілковито, а 
340 місцевостей має поважны шкоды. Хаты 
валили ся масово. Дорогы были завалены и 
комуникация перервана. В землі потворили 
ся трещины, с котрых бухат горяча вода. По- 
над 200 людей было убитых, а тысячи нахо- 
дят ся без даху над головом. Турецкы власти 
сорганизовали акцию, маючу на ціли прийти 
с помочом населеню, бо шкоды сут величез- 
ны. 

Король Альбании Зогу 1. оженил ся. В 
понеділок дня 25. квітня роспочали ся весіль - 
ны торжества короля Альбании Зогу 1-ого с 
Геральдином Апони, дочком венгерского гра- 
фа. На весілє тото с’1хало ся до Тираны, сто- 
лицы Альбании много представителей евро- 
пейскых держав. Польщу репрезентовал на ве- 
сілю мин. Шварцбург-Гинтер, посол польскый 
в Альбании, 

Торжества зачали ся великыма манифес 
тациями населеня. На памятку будут выданы 
в Альбании памятковы монеты и почтовы 
значкы с образками королевской пары. 

Втекло 17 совітскых летчиков. Сімнадце- 
тох офицеров совітской авияции втекло мо- 
торном лодком с пристани в Мурманску и вы- 
плынуло на полне море. Офицеры тоты навя- 
зали радио-комуникацию с німецкым кораб- 
лем, находячим ся недалеко, котрый поспі- 
ШИЛ им с помочом. 

Завалила ся копальня в Амерыці. В ко- 
пальні угля в місті Грунды от выбуху завали- 
ло ся пару ходников. Под углем нашло ся па- 
рудесятох горников. Сорганизована ратунко- 
ва акция откопала 21. трупов; а глядают ище 
19-ох. Трудно буде их отнайти, бо в пару ши. 
бах повстал пожар. 

Холера в Иидиях. В місцевости Гардвар 
в Индиях появила ся холера, от котрой уме- 
рат каждого дня около 100 люда. 

Поізд нахал на автобус. Недалеко Рыгы 
в Латвии поізд наіхал на автобус и розбил его 
цілковито. 20-еро люда было тяжко раненых 
и ніт надежды удержаня когоси с них при 
ЖИТюЮ. 

Польскый бальон в Чехословакии. В пер- 
ший день Великодных свят польскый бальон 
„Мосцицы“ отбывал пробный лет, приготов- 
ляючи приземлити ся около Мушины на гра- 
ниці польско-ческой. Вітер подорвал бальон 
вгору и занес его за Попрад на терыторию 
ческу. Ческа гранична сторожа отдала пару 
стрілов, штобы змусити бальон до посдакы. 
Бальон опал в отдаленю 600 метров от гра- 
ницы. Стражникы забрали людей на постеру- 
нок, котрый по полагодженю формальностей 
выпустил бальон до Польщи. 

Вырок в процесі комунистов в Варшаві. 
В Варшаві закончил ся процес против 39-ом 
польскым комунистам, котры творили; „Вой- 
сковый Выділ Польской Комунистычной Пар- 
тии“. 

Головный оскарженый Александер Завад- 
скый ест засудженый на 15 літ вязницы, а 0- 
сем, меже. нима 4 женщины на кары от 10 до 
12 літ вязницы. Решту освободжено. 

Камера може позволити пасти худобу в 
лісах. С причины прошлорочного неурожая 
дырекция Державных Лісов позволила насе- 
леню в случаях конечной потребы пасти ху- 

Жиды с Венгрии хотят 1хати до Америкы. 
В Будапешті в консуляті амерыканском 4.000 
жидов внесло просьбу о позволене на вы!зд 
до.Амерыкы. Консулят амерыканскый не вы- 
дал ище ришеня, бо тогорочный емиграций- 
ный контыгент для Венгрии ест уж вычерпа- 
ный. Помимо того, каждого дня голосит ся в 
амерыканском консуляті пересічно 150 жидов, 
котры просят позволити им выіхати до Аме- 
рыкы. 


Заогнены отношеня меже німцами и че- 
хами. В Опаві мал місце поважный инцыдент 
меже німцами и чехами, В ночи на 1. мая до- 
шло до безпорядков, в котрых полиция ин- 
тервениовала. При том полиция мала побити 
одного демонстранта німца, адвоката Гампля. 

В неділю перед полуднем в часі демон- 
страции полиция не могла удержати порядку, 
а в понеділок в часі дальших безпорядков, 
полиция потурбовала пару членов сторожи 
порядковой организации судетскых німцов. 

Демонстрации тоты причинили ся до за- 
огненя отношень меже німцами судетскыма и 
чехами и посол судетскый Кюнц зложил на 
рукы министра внутренных справ протест 
против брутальному захованю ся полиции и 
зажадал, штобы усунути начальника полиции 
в Опаві. 


Шушниг стане перед судом. Официяльно 
доносят с Берлина, же былый канцлер Австрии 
Шушниг стане перед народным трыбуналом 
в Мюнхені и же буде отвічати за здраду Н!- 
меччины и переговоры с чужима державами 
В ціли нагвареня их до оружной интервенции 
против Німеччині. 

Дата поставленя перед суд не єст ище 
усталена. але вкругах политычных числят ся 
с тым, же процес б. канцлера отбуде ся зараз 
по повороті Гитлера с Риму. 

Шушнигови грозит кара смерти. 


Походы 1-маєвы перешли на загал спо- 
койно. Походы социялистычны 1-маєвы пе- 
решли на загал спокойно. До безпорядков до- 
шло лем в Кельцах и во Львові. Во Львові 
ище перед походом собрали ся коло дому 
Политехникы желізнодорожникы, а меже них 
вмішали ся также комунисты и украинскы се- 
паратысты. Перед собранем дошло до биткы 
меже членами Польской Социялистычной Пар- 
тии и комунистами, причом побито социялис- 
та Гадуха, так, же отвезено его до шпиталя. 
В час! походу дошло до схваткы меже участ- 
никами походу и студентами, котры не хотіли 

допустити до походу. Безпорядкы зликвидо- 
вала аж полиция, арештуючи много людей по 
обох сторонах. 

Также перед театром пришло до биткы 
меже социялистами и комунистами, котрой 
конец положила полиция, арештуючи кому- 
нистов и перевозячи их автами до полиций- 
ных арештов. 


Сталин боит ся о себе. Тайна радио-ста- 
ция зробила свое. Надавала она в Москв! дол- 
ший час вісти угрожаючи житю Сталина и 
его сторонников и настрашила сталинску. 
клику. 

В час! великых 1-майскых парад в инши 
рокы Сталин принимал у себе членов делега- 
ций, приіхавших с рижных стран світа, а в 
том рощ не позволил никому приступити до 
себе. 

Перед дефилядом войск, котра тревала 
близко 5 годин, политычны комисары зреви- 
довали точно всіх вояков и офицеров, чи ко- 
трый с них не має острых патронов. 


Волк зажер 6-літного хлопчика. Недале- 
ко Варшавы в селі Чапльовизна ховала неяка 
Розалия Водзицка волчицу, котру достала 
яко маленьке щеня и освоила. Волчица доста- 
ла назву „Микы“ и ховала ся як пес, не оказу- 
ючи ниякых кровопийных инстинктов. Дня 4. 
мая по полудни выбрала ся Водзицка на по- 
ход и взяла со собом волчицу, котру прова-: 
дила на ланцушку. Волчица была совсем спо- 
койна. Аж нагло :сіпнула сильно ланцух, выр- 
вала ся Водзицкой с рукы, перебіжала пару- 
надцет метров и шмарила ся на 6-літного хло- 
пчика Яна Маяка, сына сусідов. 

Покаль переходячи люде спостерегди ся, 
волчица перевернула хлопчину и вбила кликы 
в его горло. Ратунок пришол за поздно. Тяж- 
ко покуеану. и подрапану дтину перевезено 
до шпиталя, где дітина умерла. 

Тот ся насідил. В Закопаном арештовано 
за крадеж 23-літного З. Колодзейчика. Суд в 
Новом Санчі засудил єго на 2 літа вязницы. 

Злодій тот помимо молодого віку был 
уж 11 раз караный за крадеж. Загалом кары 
вязницы выносят у него около 20 літ, 


Куплю 
„РУСКЕ ПАЛОМНИЧЕСТВО“ 


составлене Алексием Булка со Скварявы 
выдане в Коломыи в р. 1906. 


Писати до Админ. „ЛЕМКА“, Крыница 2, 

добу в камеральных лісах. 


Отвіт. редактор: Гарас Громосяк в Крыниці. 

